# Ethan Mbappé

Ethan Mbappé (Montreuil, 29 de desembre de 2006) és un futbolista francès que juga com a centrecampista al Lille Olympique Sporting Club Métropole de la Ligue 1. És germà menor del futbolista Kylian Mbappé.

## Primers anys

Nascut a Montreuil, va créixer al si d'una família de futbolistes, amb el seu germà Kylian i el seu germà adoptiu Jirès Kembo Ekoko, tots dos amb carreres com a futbolistes professionals. El seu pare és camerunès i la seva mare algeriana.

## Trajectòria

Va seguir els passos dels seus dos germans grans en fitxar per l'AS Bondy local el 2015. Després de dos anys a l'AS Bondy, es va unir al gegant francès Paris Saint-Germain el 2017, en la mateixa finestra de transferències que va veure el club portar el seu germà Kylian en préstec. Va marcar en el seu debut amb l'equip sub-12.
Va signar un nou contracte de tres anys amb el club el juny de 2021. El 16 de desembre de 2022, als 15 anys, va debutar amb l'equip sènior del club en una victòria per 2-1 en un amistós contra el París FC. En la temporada 2023–24, va ser convocat per a la gira de pretemporada a Àsia, i va fer la seva primera titularitat amb el PSG en una victòria amistosa per 3-0 contra el Jeonbuk Hyundai Motors el 3 d'agost. Mbappé va ser convocat per primera vegada per un partit oficial del PSG el 15 de setembre de 2023,mantenint-se a la banqueta tot el partit en una derrota a casa per 3–2 davant el Nice. Va fer el seu debut sènior i professional amb el PSG com a substitut en la victòria per 3-1 de la Ligue 1 contra el Metz el 20 de desembre de 2023.

## Selecció nacional

Va ser convocat a la selecció sub-16 de França al novembre de 2021.

## Estil de joc

A diferència del seu germà, Kylian Mbappe, un davanter conegut per la velocitat fulgurant, Ethan és un centrecampista esquerrà i tècnic.

## Vida personal

El gener del 2022 es va veure implicat en un accident de trànsit lleu, després que el cotxe en què viatjava fos envestit per un conductor ebri. No va patir lesions importants.

## Palmarès
### Paris Saint-Germain

* 1 Ligue 1: 2023-24
* 1 Copa francesa: 2023-24

## Referències

* ↑ Spencer, Jamie. «Who is Ethan Mbappe? Kylian's younger brother in PSG's academy». 90min, 17-09-2019. [Consulta: 23 febrer 2022].
* ↑ Johnson, Jonathan. «Mbappe hits back at Assou-Ekotto criticism». ESPN, 24-02-2018. [Consulta: 17 abril 2022].
* ↑ https://www.fff.fr/equipe-nationale/joueur/10591-mbappe-lottin-ethan/fiche.html
* 1 2 Whiley, Matt. «Who is Ethan Mbappe and could he be even better than his brother Kylian?». Planet Sport, 07-02-2022. [Consulta: 23 febrer 2022].
* ↑ Abayomi, Tosin. «Brother of PSG star scores on his debut». Pulse Nigeria, 30-03-2018. [Consulta: 17 abril 2022].
* ↑ Vertelney, Seth. «Ethan Mbappe, younger brother of Kylian, signs new PSG youth contract». Goal, 25-06-2021. [Consulta: 23 febrer 2022].
* ↑ «PSG : Salaire, contrat, ce que Ethan Mbappé a signé avec le PSG» (en francès). sportune.fr, 26-06-2021. [Consulta: 23 febrer 2022].
* ↑ Lawrence, Amy; Humayun, Ali. «Kylian Mbappe's brother Ethan makes senior PSG debut in friendly aged 15». The Athletic, 16-12-2022. [Consulta: 19 desembre 2022].
* ↑ «PSG : Ethan Mbappé, une tournée en guise de formation accélérée» (en francès). leparisien.fr, 03-08-2023. [Consulta: 2 setembre 2023].
* ↑ «There's two of them?! 16-year-old Ethan Mbappe could make competitive PSG debut alongside brother Kylian against Nice on Friday | Goal.com UK». www.goal.com, 15-09-2023.
* ↑ «Ligue 1 (Sky Sports)». Sky Sports.
* ↑ «Le PSG boucle l'année par une victoire contre Metz, Mbappé s'offre un doublé pour ses 25 ans». RMC SPORT.
* ↑ «Football : le petit frère de Kylian Mbappé, Ethan, convoqué pour la première fois en équipe de France U16» (en francès). France Info, 30-11-2021. [Consulta: 23 febrer 2022].
* ↑ Stroud, James. «Ethan Mbappe: Footage shows PSG and France U16 ace is a real talent». GiveMeSport, 16-12-2021. [Consulta: 23 febrer 2022].
* ↑ Moyet, Vincent. «Qui est Ethan Mbappé, le petit frère de Kylian, appelé en équipe de France des U16 ?» (en francès). Le Figaro, 30-11-2021. [Consulta: 23 febrer 2022].
* ↑ «Ethan Mbappé (PSG), le petit frère de Kylian, accidenté» (en francès). L'Équipe, 21-01-2022. [Consulta: 23 febrer 2022].
* ↑ «El París Saint-Germain guanya el seu dotzè títol de Lliga». CCMA, 28-04-2024. Arxivat de l'original el 1 de maig 2024. [Consulta: 1r maig 2024].
* ↑ «Mbappé se despide del PSG con la Copa de Francia» (en castellà). Marca, 25-05-2024. [Consulta: 4 juny 2024].